Jerry

Jerry er en øgle der holder til i Skeldvogt. Han introduceres originalt som Kong Jalokins meget loyale livvagt. Under Slaget om Nyverden tog han en leder rolle, hvilket vandt ham meget popularitet blandt øglerne. Efter oprøret mod Jalokin blev han derfor valgt som leder, og tog tronen som Kong Jerry.

Baggrund
Jerry voksede op i Skeldvogt. Ulig andre øgler bestod han aldrig fra metaforskolen. Han meldte sig på et uvist tidspunkt ind i skeldvogts hær, og endte med tiden som livvagt for Kong Jalokin. Jerry forelskede sig i kongen, og hans følelser tydede på at være i hvert fald delvist gengældt. Om de to havde et direkte forhold vides dog ikke. Jerry forblev dog konstant nær kongen, og fungerede som hans nærmeste rådgiver, beskytter og kommandant.

Første møde med Eventyrerne
Constantine og P. Irat drager til Skeldvogt for at sikre sig at det ikke er blevet angrebet af Skyggekrigerne. Da byen viser sig stadig at være stående går Constantine op til sin gamle bekendte Jalokin, for at bede ham om at slå sig sammen med de andre racer i landet og bekæmpe menneskene. Jerry befinder sig under mødet også i tronsalen, sammen med en anden vagt kaldet Hannibal. Midt i samtalen spørger Jalokin om Jerrys mening, hvilket gør Jerry helt forfjamsket, både over pludseligt at officielt få så meget magt, og fordi hans crush/lover (forhold uklart) viser ham opmærksomhed. Jerry er ikke i stand til at give et særligt brugbart input til samtalen, men forbliver dog på sin vis en del af den.

Efter at Constantine foreslår at overgive fangen Kiarlu som en fredsgave til elverne, er det Jerry der bliver sat til at vise Constantine og P. Irat til fangens celle. På vejen ned giver Jerry udtryk for sin kærlighed til Jalokin, hvilket får Paoul til at fortælle en historie om at man skal erklære sin kærlighed før det er for sent, da man i ethvert øjeblik kan blive dræbt. Jerry bliver dog skræmt af historien, da han ikke forstår metaforer og opfatter det som en trussel. Constantine får dog dulmet situationen. Jerry bringer dem til Kiarlu, hvor han stiller spørgsmål for Constantine i håb om at Kiarlu så vil svare. Han giver under samtalen meget brugbar information, blandt andet om Drageharpen, da han er den eneste af dem der har haft ordenlig kontakt med omverdenen i de sidste 5 år. Han giver Constantine og Paoul nogle lænker så de kan tage Kiarlu med dem, og vender derefter tilbage til Jalokin.

Jaloux på Constantine
Constantine tager op til Jalokin for at bede ham om en vogn. Da han ankommer sidder Jalokin og Jerry i Jacuzzien. Efter at Jalokin ved et uheld kalder sig selv en mand, siger Jerry at han sådan set er en mand - altså i forhold til køn. Constantine spørger om Jerry kalder Jalokin køn, hvilket gør Jerry forlegen. Jalokin bliver vred på Jerry for at afbryde ham og at ydmyge ham, og Jerry pisker derfor sig selv som straf - hvilket Jalokin går ind for.

I løbet af diskussionen taler Jerry Jalokin efter munden, og stiller spørgsmål ved hvor de skulle give Constantine nogen heste. Constantine garanterer at der ikke sker hestene noget, hvilket får Jerry til at spørge hvad der blev af de sidste heste Eventyrerne fik (Satan, Olav og Anonym, der alle døde). Det for Constantine til at bede Jerry om at holde kæft. Jalokin kræver at Constantine til gengæld for hestene skal kæmpe på frontlinjen, hvilket begejstrer Jerry, der siger at så kan Constantine dø. Jalokin og Constantine kigger forbløffede og vredt på Jerry, som så afslører at han er jaloux på Constantine, fordi Jalokin ofte taler om at Constantine nok skal redde dagen. Jalokin snakker som om alle de gode tider han og Jerry har haft sammen, som at plaske i vandet, fodre hinanden druer, og at Jerry voksede Jalokins ryg. Jerry råber bedrøvet at alle de ting ændre sig når Constantine dukker op. Jalokin siger at han er ked af det, og spørger om han og Jerry ikke kan blive venner igen. Jerry siger ja, hvis bare han smider Constantine ud derfra. Jalokin giver så Constantine sine heste så han vil gå, og Jerry siger at Constantine ikke skal komme der igen.

Matich Diskussionen
Da Constantine finder ud af at han har en søn ved navn Matich - og at Matich skal sendes i krig - tager han op for at snakke med Jalokin. Som altid er Jerry til stede da Constantine ankommer. Han hænger ud i boblebadet med Jalokin, men springer ud da Constantine ankommer. For en gangs skyld forlader Jerry Jalokin alene, for at have en personlig samtale med Eventyrerne.

Hærerne mødes
Jalokin udpeger Jerry som næstkommanderende før Slaget om Nyverden, og Jerry er derfor med ham da hæren bringes ud for at mødes med Menneskenes Hær og soldaterne fra Mastertown. General Didrik går over for at snakke med Jalokin, men da Eventyrerne nævnes bliver Jalokins tone hård, og han giver udtryk for at han ikke længere bryder sig om dem. Jerry kalder dem forrædere, og nævner at de ovenikøbet har kidnappet folkehelten Ogar Erobreren, hvilket Jalokin bekræfter. Didrik spørger om Collins også var involveret, hvilket Jalokin bekræfter, og Jerry udbryder at man ikke kan stole på mennesker. Han virker til at være chokeret over sit eget udbrud, og prøver at sige at det mest er Constantine man ikke kan stole på, men Jalokin stopper ham, og siger at det specifikt er Eventyrerne man ikke kan stole på, hvilket Jerry forlegent siger at det var hvad han mente. Jerry siger så at Eventyrernes motiv var at de er onde, og at de hader kongen. Didrik siger at han tror på at Eventyrerne har en større plan, og går fra øglerne.

Trivia

 * Jerry tegner (sandsynligvis erotiske) tegninger af Jalokin
 * Ifølge Jerry låste Jalokin ham nogle gange kort inde i fangekælderen hvis han gjorde Jalokin sur.